text: [{"text_idx": "#000000", "text": "I\u0301 dag, 5. desember, er altjo\u0301\u00f0a molddagur. Ein dagur ogna\u00f0ur sunnari og fruktago\u0301\u00f0ari mold. Ta\u00f0 er FAO, matv\u00f8ru og landbu\u0301na\u00f0arfelagsskapurin hja\u0301 Sameindu Tjo\u0301\u00f0um, sum hevur a\u0301sett dagin a\u0301sannandi, at mold er ikki eitt varandi tilfeingi, um mett ver\u00f0ur u\u0301t fra\u0301 ti\u0301\u00f0arkarminum hja\u0301 okkum menniskjum. Hetta merkir, at um vit spilla lendi\u00f0, so gongur so miki\u00f0 long ti\u0301\u00f0 til at b\u00f8ta aftur um ska\u00f0an, at ta\u00f0 er ikki i\u0301 okkara ti\u0301\u00f0 at ta\u00f0 ver\u00f0ur i\u0301 lagi aftur. Eitt sjo\u0301nligt d\u00f8mi um hetta er at si\u0301ggja i\u0301 seinasta Fr\u00f8\u00f0i (nr. 2, 2013), har Anna Maria Fosaa vi\u0301sir a\u0301 eina roynd vi\u00f0 at hegna eitt \u00f8ki inni, sum er r\u00e6ttiliga illa fari\u00f0 av ov no\u0301gvum sey\u00f0abiti. Eftir 10 a\u0301rum uttan bit er bera lendi\u00f0 minka\u00f0 eini 10% innanfyri inngir\u00f0ingina i\u0301 mun til uttanfyri. Ti\u0301 kann roknast vi\u00f0 at long ti\u0301\u00f0 gongur a\u0301\u00f0renn sv\u00f8r\u00f0urin ver\u00f0ur heilur aftur. Mi\u0301nar egnu \u2013 og meira o\u0301sjo\u0301nligu \u2013 kanningar vi\u0301sa, at ta\u0301 sv\u00f8r\u00f0urin hv\u00f8rvur hv\u00f8rvur eisini livandi moldin, og eftir er bert sandur og gro\u0301t. Steindeytt!"}, {"text_idx": "#000001", "text": "T\u00e6tt biti\u00f0 og skr\u00e6ddur sv\u00f8r\u00f0ur."}, {"text_idx": "#000002", "text": "Altjo\u0301\u00f0a molddagurin er \u00e6tla\u00f0ur at varpa ljo\u0301s a\u0301 ty\u0301dningin av mold, at hon veitir okkum f\u00f8\u00f0i, kl\u00e6\u00f0i, by\u0301li, verju og mangt anna\u00f0. Haraftrat hy\u0301sir hon sto\u0301ran part av ti\u0301 li\u0301vfj\u00f8lbroytninum sum til er. FAO heldur dagin vi\u00f0 eini ra\u0301\u00f0stevnu um mold. Eg fari i\u0301 \u00f8llum stillum at halda molddagin vi\u00f0 finna ho\u0301skandi samstarvspartar til ta f\u00f8roysku moldgranskingarfelagi\u00f0, i\u00f0 higartil einans telur 1 lim. 2015 hevur ST ly\u0301st at vera altjo\u0301\u00f0a molda\u0301r. Til ta ti\u0301\u00f0 eru vit vo\u0301nandi til rei\u00f0ar at gera ein rimmar v\u00f8rr eisini i\u0301 F\u00f8royum. Her er ein filmsstubbi b\u00e6\u00f0i um molddagin og um molda\u0301ri\u00f0. Go\u0301\u00f0an molddag 2013."}, {"text_idx": "#000005", "text": "This site uses Akismet to reduce spam. Learn how your comment data is processed."}]